Doložka finančných, ekonomických, environmentálnych vplyvov a vplyvov na zamestnanosť

Prvá časť: odhad dopadov na verejné financie
	
Návrh nariadenia nemá finančný dopad na štátny rozpočet, ekonomický dopad na rozpočet štátnych fondov, obcí, vyšších územných celkov, Sociálnej poisťovne, zdravotných poisťovní, Národného úradu práce, Fondu národného majetku SR a Slovenského pozemkového fondu.

Druhá časť: odhad dopadov na obyvateľov, hospodárenie podnikateľskej sféry a iných právnických osôb

Predpokladá sa finančný dopad na výrobcov tlakových zariadení, ktorý súvisí so zavedením procedúr posudzovania zhody. Miera finančného dopadu bude závisieť od stupňa ich prispôsobenia sa súčasným postupom posudzovania zhody. 

Realizáciou nariadenia sa vytvárajú predpoklady na odstránenie administratívnych bariér, čím sa zlepší prístup slovenských výrobcov na trhy Európskej únie, a súčasne podmienky na bezpečnejšie vyhotovenie tlakových zariadení, čím sa môže znížiť ich negatívny vplyv z hľadiska úrazov a havárií, ako aj zníženie tým vyvolaných finančných nákladov potrebných na reparáciu škôd.  

Tretia časť: odhad dopadov na životné prostredie

		Návrh nariadenia nemá dopad na životné prostredie

Štvrtá časť: odhad dopadov na zamestnanosť

	Návrh nariadenia nemá dopad na zamestnanosť.